Gemeenskapsprojekte > Universiteit van Pretoria
Gemeenskapsdiensprojekte Primêre Mondgesondheidsorgprojek (PMGS) vir Hammanskraal
Prof P J van Wyk
Doel van projek:
Studente lewer 'n gemeenskapsgebaseerde diens in ooreenkoms met die beginsels van Primêre Mondgesondheidsorg (PMGS). Die mobiele Mondgesondheidsorgeenheid word vir hierdie projek gebruik. Beide Mondhigiëne- en Tandheelkundestudente is betrokke, met die doel om studente aan die mondgesonheidsbehoeftes van die gemeenskap bloot te stel. Hierdie projek bevat ook 'n gemeenskapsgebaseerde opleidingskomponent. Transnet Phelophepa Health Care Train
Ander kontakte: Transnet Mobiele Gesondheidsorg, Posbus 72501, Parkview, 2122
Landelike gemeenskappe in Suid-Afrika
Studente lewer 'n gemeenskapsgebaseerde diens in ooreenkoms met die beginsels van Primêre Mondgesondheidsorg (PMGS). Beide Mondhigiëne- en Tandheelkundestudente is beskikbaar vir Transnet vir 'n periode van ses weke om basiese mondgesondheidsorg aan landelike gemeenskappe op die “Phelophepa Health Care Train” te bied.
Kliniese voorkomende diens
Mej S J Booyens E-pos: sbooyens@medic.up.ac.za
Ander kontakte: Mev R C du Bruyn Plek:
Hospitaal vir Tand- en Mondheelkunde, Universiteit van Pretoria
Om die mondgesondheid van alle pasiënte wat die kliniek besoek, te verbeter. Die voorkomende diens word gelewer deur die Mondhigiënestudente in die Hospitaal vir Tand- en Mondheelkunde aan mense wat hierdie diens benodig.
Ander kontakte: Mev R C du Bruyn
Mond- en Tandhospitaal, Universiteit van Pretoria
Om die mondgesondheid van alle pasiënte wat die kliniek besoek, te verbeter. Die voorkomende diens word gelewer deur die Mondhigiënestudente in die Hospitaal vir Tand- en Mondheelkunde aan alle pasiënte met gesplete misvormdhede en die wat ander gespesialiseerde behandeling benodig.
Opvoedkundige en voorkomende diens aan preprimêre skole
Mev R C du Bruyn
Ander kontakte: Mej S J Booyens
Om die mondgesondheid en mondgesondheidskennis te verbeter en om voorkomende prosedures op 'n jong ouderdom te vestig. Mondhigiënestudente besoek preprimêre skole in Pretoria op 'n weeklikse basis waar die boodskap van voorkomende tandheelkunde en mondgesondheid met behulp van handpoppe oorgedra word.
Voorkomende diens aan die Pretoria Akademiese Hospitaal
Om 'n mondhigiënediens aan pasiënte in die ruggraateenheid, kindersale en intensiewe sorg te lewer. Mondhigiënestudente besoek die verskillende eenhede op 'n weeklikse basis om mondgesondheid te verbeter en om pasiënte te help om hul mondgesondheid vol te hou tydens die tydperk wat hulle in die hospitaal is. Opvoedkundige en voorkomende dienste aan verstandelik en fisies gestremde kinders
Om verstandelik en fisies gestremde kinders te help om hul mondgesondheid te handhaaf. Mondhigiënestudente lei kinders op om hul eie mondgesondheid te handhaaf, en terselfdertyd verbeter dit die studente se selfvertroue om met hierdie kinders te werk. Gauteng Mondgesondheidsdienste
Ander kontakte: Mondgesondheidsdienste, Gauteng Provinsiale Regering Plek:
Klinieke en skole/preprimêre skole in groter Pretoria
Om Mondhigiënestudente bloot te stel/voor te stel aan die Publieke Gesondheidsdienste. Mondhigiënestudente neem aan hierdie projek deel as deel van hul gemeenskapsgebaseerde opleiding, en hulle word ook daaraan blootgestel om in die openbaar op te tree. Samewerking tussen die Fakulteit Tandheelkunde en die Publieke Mondgesondheidsdienste word deur middel van hierdie projek verhoog. Hammanskraal tandbleikingsprojek
In die Hammanskraalarea is daar baie kinders met dentale fluorosevlekke wat esteties onaanvaarbaar is. Mikroafskuring met chloorwaterstofsuur en puimsteen is 'n baie koste-effektiewe manier om hierdie tande na 'n aanvaarbare wit kleur te bleik. Die diens word gelewer in samewerking met die mobiele primêre gesondheidsorgprojek vir Hammanskraal.
| Geredigeer deur: Yolanda Kolisa